شەفەق نیوز/ وەزارەت دەرەوەی عراق، ئمڕوو پەنجشەممە،
شەرمەزارکردن ئەو پەلامار تیرۆریە نشان دا ک دویەکە چوارشەممە، مەزاریگ ئاینی لە شار
شیراز ئیران کردە ئامانج، و گیان دەیان کەس سەن و کەسەیلیگ زەخمدار بوین.
وەزارەتەگە لە بەیاننامەیگ وت: لە وەختیگ هەڵویست
چەسپیاگ حکومەت عراق لە تیرۆر و تونەڕەوی دووارەو کەیمن، هاوخەمی وەگەرد حکومەت کۆمار
ئیسلامی ئیران لە خەفەت ئی وەختەیلە نشان دەیمن، و سەرخوەشی راسمان ئەرا خانەوادەی
شەهیدەیل پیشکەش کەیمن، و داوای دروود ورەزا ئەرایان کەیمن، و خاسەوبوین زوییگ ئەرا
زەخمدارەیل.
دویەکە، ریخریاگ داعش خوەی کردە خاوەن ئەو تەقینەوە
ک مەنزڵگای شاە چراغ کوڕ ئیمام موسای کازم لە شار شیراز پایتەخت پارێزگای فارس کردە
ئامانج،  و ١٣ کوشیاگ و ٢١ زەخمدار لەلی بویەو.
